הצעירים הצהובים הניפו את הגביע בפיינל פור אקדמיית היורוליג הראשון שנערך בתל אביב. וויצ'יץ': "נהדר שהמפעל התחיל פרויקט לילדים, יש לזה השפעה גדולה על המועדון שלנו"
ראשי · נוער · רמת אביב 1 אלופת אקדמיית היורוליג
העונה הראשונה של אקדמיית היורוליג בישראל הסתיימה ביום שלישי בהדר יוסף עם זכייתה של קבוצת רמת אביב 1 בפיינל פור. מכבי FOX תל אביב שיתפה פעולה עם היורוליג בארגון התחרות. למנהל הספורטיבי של המועדון ושגריר היורוליג, ניקולה וויצ'יץ', היה חלק אישי באירוע, כשבנו מרין, הגיע עד לשלב רבע הגמר.
"נהדר שהיורוליג התחיל את הפרויקט לילדים, יש לזה השפעה גדולה על המועדון שלנו", אמר ניקולה וויצ'יץ'. "מכבי גם החלה בתוכנית לילדות וזה נהדר לראות אותן משתלבות גם באקדמיית היורוליג. אפשר לשמוע את הבנים והבנות מדברים בגאווה על כך שהם משחקים ביורוליג, אני בטוח שהפרויקט הזה יצמח בעתיד".
השנה השתתפו 16 קבוצות בנים ובנות בגילאי 12 ומטה מתל אביב והסביבה. כ-240 ילדים התחרו במהלך העונה הרגילה, בה הופרדו לשני בתים של 8 קבוצות, כאשר 4 הקבוצות הטובות ביותר מכל בית העפילו לשלב הפלייאוף.
לשלב הפיינל פור העפילו בתי הספר בלוך, נעמי שמר, כוכב הצפון וכאמור רמת אביב שזכתה בסופו של דבר בתואר.